Wynlandgoed-moord: 'Ondersoek in bekwame hande' | Maroela Media
Wynlandgoed-moord: 'Ondersoek in bekwame hande'
Anthea du Preez. Foto: Verskaf
Die aanval waartydens Anthea du Preez (64) vermoor is, is die eerste van sy soort in die Breedekloof-gemeenskap in die Wes-Kaap en die beste mannekrag ondersoek die voorval, het haar skoonseun Peter Basson gesê.
Anthea was die vrou van Hennie du Preez, eie­naar van die Du Preez-wynlandgoed in Rawsonville in die Wes-Kaap. Sy is Maandagoggend dood aangetref in haar huis op hul plaas, De Denne.
"Wat met my skoonma gebeur het, is ongehoord in die omgewing," het Basson Dinsdag aan Maroela Media gesê. Basson en sy vrou Janette woon op die plaas langs haar ouers. "Haar moord word as 'n hoëprofielsaak hanteer. Haar dood kom as 'n groot skok vir ons en die gemeenskap, en ons sukkel nog om dit te verwerk."
Basson het gesê die ondersoek is in 'n sensitiewe stadium en te veel inligting oor die voorval kan die ondersoek belemmer. "Die polisie is besig met hul ondersoek en die saak is in bekwame hande."
Basson het sy skoonma as 'n wonderlike mens beskryf. "Sy het groen vingers gehad en in haar privaat hoedanigheid verskeie mense in die omgewing se tuine opgeknap. Sy was 'n toonbeeld van 'n goeie mens en 'n wonderlike ouma. Sy het talle mense se hartsnare geraak."
Kaptein FC van Wyk, polisiewoordvoerder van die Wes-Kaap, het Maandag aan Maroela Media bevestig die polisie ondersoek 'n saak van moord. Dit is nog nie bekend gemaak hoe sy vermoor, of enigiets gesteel, of hoeveel verdagtes by die aanval betrokke was nie.
Du Preez laat haar man, drie kinders Jean, Hennie en Janette, en nege kleinkinders agter. Haar begrafnisreëlings is nog nie getref nie.
Anthea du Preez Du Preez Estate plaasaanvalle Wes-Kaap
Mediagroep-werknemer van poging tot moord aangekla
Leading Lady 'n groot treffer onder fliekvlooie
Weiiirrd… so geen inligting oor hele saak is weird. Wat sou hier gebeur het?
geld, afguns, jaloesie, verhoudings?
Haar man was alreeds by die kelders gewees
Julle soek die duiwel agter die bos. Dit is 'n wynplaas. Mense werk in die dag en sit nie en koekies bak by die huis nie. Sy was alleen in die huis en die man was elders besig op die plaas. En hoekom moet al die inligting uitgelap word aan julle, dit het niks met een van julle husse te doen nie.. Logies dit gaan die polisie ondersoek belemmer.
Elize, ek is ook aan CJ se kant – as jul nie die mense ken nie het die saak NIKS met jul te doen nie.